Document ID: 31996R1080

ΚΑΝΟΝΙΣΜΟΣ (ΕΚ) αριθ. 1080/96 ΤΗΣ ΕΠΙΤΡΟΠΗΣ της 14ης Ιουνίου 1996 σχετικά με τον καθορισμό μίας μεθόδου αναφοράς για την ανίχνευση κωλοβακτηριδίων στο βούτυρο, το αποκορυφωμένο γάλα σε σκόνη και την καζεΐνη-καζεϊνικά άλατα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, όσον αφορά την κοινή οργάνωση της αγοράς γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 6 παράγραφος 6, το άρθρο 7 παράγραφος 5 και το άρθρο 11 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2921/90 της Επιτροπής, της 10ης Οκτωβρίου 1990, όσον αφορά τη χορήγηση ενίσχυσης για το αποκορυφωμένο γάλα το οποίο χρησιμοποιείται για την παραγωγή καζεΐνης και καζεϊνικών αλάτων (3), όπως τροποποιήθηκε τελευταία από τον κανονισμό (ΕΚ) αριθ. 2547/95 (4), προβλέπει ότι η απουσία κωλοβακτηριδίων θα πρέπει να ανιχνεύεται βάσει μιας μεθόδου η οποία θεωρείται σήμερα ακατάλληλη 7
ότι ο κανονισμός (ΕΚ) αριθ. 454/95 της Επιτροπής, της 28ης Φεβρουαρίου 1995, περί των λεπτομερειών εφαρμογής των παρεμβάσεων στην αγορά βουτύρου και κρέμας γάλακτος (5), όπως τροποποιήθηκε τελευταία από τον κανονισμό (ΕΚ) αριθ. 895/96 (6), και ο κανονισμός (ΕΚ) αριθ. 322/96 της Επιτροπής, της 22ας Φεβρουαρίου 1996, περί των λεπτομερειών εφαρμογής της δημόσιας αποθεματοποίησης αποκορυφωμένου γάλακτος σε σκόνη (7), προβλέπει ότι η μέθοδος αναφοράς για την ανίχνευση κωλοβακτηριδίων θα πρέπει να είναι η International Standard FIL 73A: 1985 7
ότι η μέθοδος αυτή είναι διεθνώς αποδεκτή για την απαρίθμηση κωλοβακτηριδίων στο γάλα και στα γαλακτοκομικά προϊόντα 7 ότι, ωστόσο, εφαρμόζεται μόνο με μια τροποποιημένη μορφή για την ανίχνευση κωλοβακτηριδίων σε μια ορισμένη ποσότητα προϊόντος 7
ότι θα πρέπει, επομένως, να θεσπιστεί η κοινοτική μέθοδος αναφοράς για την ανίχνευση κωλοβακτηριδίων η οποία βασίζεται στις προαναφερθείσες προδιαγραφές 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η μέθοδος αναφοράς ανάλυσης η οποία περιγράφεται στο παράρτημα θα πρέπει να εφαρμόζεται για την ανίχνευση παρουσίας κωλοβακτηριδίων στο βούτυρο, το αποκορυφωμένο γάλα σε σκόνη και την καζεΐνη-καζεϊνικά άλατα.
Άρθρο 2
Οι συνήθεις μέθοδοι ανίχνευσης κωλοβακτηριδίων θα πρέπει να χρησιμοποιούνται υπό τον όρο ότι τα αποτελέσματα τα οποία λαμβάνονται είναι συγκρίσιμα με τα αποτελέσματα που λαμβάνονται με τη μέθοδο αναφοράς η οποία περιγράφεται στο παράρτημα. Ειδικότερα, το όριο ανίχνευσης των συνήθων μεθόδων θα πρέπει να είναι ικανοποιητικό. Στην περίπτωση κατά την οποία ο παράγοντας «αβεβαιότητα» δεν μπορεί να αποκλειστεί, κάθε θετικό αποτέλεσμα θα πρέπει να επιβεβαιώνεται χρησιμοποιώντας τη μέθοδο αναφοράς.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 1996.

Labels: 0
3
17